ᱞᱳᱦᱟᱨᱫᱟᱜᱟ ᱦᱚᱱᱚᱛ

ᱞᱳᱦᱟᱨᱫᱟᱜᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ (ᱡᱤᱞᱞᱟᱹ) ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱟᱹᱯᱤᱥ (ᱦᱮᱰᱠᱩᱣᱟᱴᱟᱨ) ᱫᱚ ᱞᱳᱦᱟᱨᱫᱟᱜᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱨᱟᱧᱪᱤ ᱦᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱑᱙᱘᱓ ᱥᱟᱞᱮ ᱨᱮ ᱾

ᱠᱟᱹᱣᱰᱤ ᱟᱹᱨᱤ
ᱱᱚᱶᱟ ᱦᱚᱱᱚᱛ ᱨᱤᱱ ᱦᱚᱲ ᱠᱚ ᱫᱚ ᱵᱟᱹᱲᱛᱤ ᱠᱟᱛᱮ ᱪᱟᱥ ᱵᱟᱥ, ᱵᱤᱨ ᱠᱷᱚᱱ ᱟᱨᱡᱟᱣ ᱟᱨ ᱢᱤᱢᱤᱫ ᱫᱷᱟᱣ ᱦᱟᱱᱟ ᱱᱷᱟᱣᱟ ᱴᱚᱴᱷᱟ ᱩᱪᱟᱹᱲ ᱠᱟᱛᱮ ᱠᱚ ᱟᱹᱥᱩᱞᱚᱜ ᱠᱟᱱᱟ ᱾  ᱘᱐% ᱦᱚᱲ ᱪᱟᱥ ᱵᱟᱥ ᱪᱮᱠᱟᱛᱮ ᱠᱚ ᱟᱨᱡᱟᱣᱮᱫᱼᱟ ᱾ ᱢᱩᱬ ᱪᱟᱥ ᱫᱚ ᱦᱩᱭᱩᱜ ᱠᱟᱱᱟ ᱦᱳᱲᱳ ᱟᱨ ᱱᱟᱥᱮ ᱠᱚᱢ ᱫᱷᱟᱨᱟ ᱜᱩᱦᱩᱢ ᱦᱚᱸ ᱠᱚ ᱪᱟᱥᱮᱫ ᱜᱮᱭᱟ, ᱡᱟᱦᱟᱸ ᱫᱚ ᱥᱮᱨᱢᱟ ᱯᱩᱨᱟᱹᱣ ᱡᱚᱢ ᱞᱮᱠᱟ ᱾

᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱱᱚᱶᱟ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱞᱳᱦᱟᱨᱫᱟᱜᱟ ᱦᱚᱱᱚᱛ ᱨᱮ ᱔᱖᱑,᱗᱓᱘ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ,, ᱡᱟᱦᱟᱸ ᱫᱚ ᱢᱮᱱ ᱜᱟᱱᱚᱜᱼᱟ ᱥᱩᱨᱤᱱᱮᱢ ᱫᱤᱥᱚᱢ ᱨᱮ ᱢᱮᱱᱟᱜ ᱠᱚ ᱦᱚᱲ ᱮᱞ ᱥᱟᱶ ᱠᱚ ᱥᱚᱢᱟᱱᱚᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫ ᱨᱮ ᱕᱔᱙ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱼᱚᱜ ᱫᱚᱨ ᱫᱚ ᱦᱩᱭᱩᱜ ᱠᱟᱱᱟ ᱒᱖ᱹ᱖᱗ ᱾ ᱞᱳᱦᱟᱨᱫᱟᱜᱟ ᱨᱮ ᱡᱟᱱᱟᱝ ᱡᱟᱹᱱᱤ (sex ratio) ᱞᱮᱠᱟᱛᱮ ᱑᱐᱐᱐ ᱠᱚᱲᱟ ᱨᱮ ᱙᱘᱕ ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱗.᱖᱑% ᱢᱮᱱᱟᱜᱼᱟ ᱾

ᱯᱟᱹᱨᱥᱤ
ᱵᱤᱥᱛᱤ ᱠᱟᱛᱮ ᱱᱚᱶᱟ ᱮᱞᱟᱠᱟ ᱨᱮ ᱦᱤᱱᱫᱤ ᱟᱨ ᱱᱟᱜᱽᱯᱩᱨᱤ ᱯᱟᱹᱨᱥᱤ ᱠᱚ ᱨᱚᱲ ᱮᱫᱟ ᱾ ᱚᱱᱟ ᱥᱟᱶᱛᱮ ᱟᱥᱩᱨᱤ, ᱚᱥᱴᱨᱚᱮᱥᱤᱭᱟᱴᱤᱠ ᱯᱟᱹᱨᱥᱤ  ᱮᱢᱟᱱ ᱠᱚ ᱨᱚᱲ ᱠᱟᱱᱟ ᱑᱗,᱐᱐᱐ ᱜᱟᱱ ᱦᱚᱲ ᱾

ᱥᱮᱪᱮᱫ ᱟᱨ ᱛᱤᱠᱪᱷᱟ
ᱱᱚᱶᱟ ᱦᱚᱱᱚᱛ ᱨᱮ ᱓᱑᱘ ᱜᱚᱴᱟᱝ ᱚᱛᱢᱚᱱ ᱟᱥᱲᱟ (primary schools), ᱖᱘ ᱛᱟᱱᱟᱞᱟ ᱟᱥᱲᱟ (middle schools), ᱒ ᱭᱟ ᱩᱥᱩᱞ ᱛᱟᱱᱟᱞᱟ ᱟᱥᱲᱟ (higher secondary schools) ᱥᱟᱶᱛᱮ ᱵᱟᱨᱭᱟ ᱥᱚᱱᱮᱨ ᱠᱚᱞᱮᱡᱽ ᱟᱨ ᱢᱤᱫ ᱥᱚᱱᱮᱨ ᱵᱤᱨᱫᱟᱹᱜᱟᱲ ᱛᱤᱨᱞᱟᱹ ᱠᱚ ᱞᱟᱹᱜᱤᱫ ᱢᱮᱱᱟᱜᱼᱟ ᱾ ᱛᱤᱠᱪᱷᱟᱹᱜ ᱞᱟᱹᱜᱤᱫ ᱛᱮ ᱢᱤᱫ ᱦᱚᱱᱚᱛ ᱦᱚᱥᱯᱤᱴᱟᱞ, ᱢᱤᱫ ᱨᱤᱯᱷᱮᱨᱟᱞ ᱦᱚᱥᱤᱴᱟᱞ (referral hospital), ᱕ ᱜᱚᱴᱟᱝ ᱯᱨᱟᱭᱢᱮᱨᱤ ᱦᱮᱞᱛᱷ ᱥᱚᱵᱽ-ᱥᱮᱱᱴᱟᱨ (primary health sub-centres), ᱗᱓  ᱦᱮᱞᱛᱷ ᱥᱚᱵᱽ-ᱥᱮᱱᱴᱟᱨ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Travel guide and maps of Lohardaga
ᱞᱳᱦᱟᱨᱫᱟᱜᱟ ᱦᱚᱱᱚᱛ ᱣᱮᱵᱽᱥᱟᱭᱤᱴ


ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:1983 establishments in India